  Туспуктэм: Руслан Нуриахметов Наталия Сильвестрова 2024-тӥ ар Удмуртиын Семьялэн арез луоз. Со сярысь элькунлэн тӧроез Александр Бречалов 7-тӥ толсуре меӵак эфирын ивортӥз. « Россилэн азьмуртэз 2024-тӥ ар Семьялэн арез луоз шуыса пумъянкыл кутӥз. Удмуртиын но Семьялэн арез луоз. Малы ке шуоно со асьмелэн тужгес бадӟым дунлыкмы » Александр Бречалов, Удмуртилэн тӧроез Али элькунын Семьялэн арезъя программа дасяло. Кылсярысь, семьяослы музъем кесэг сётонъя улосвыл программаез выльысь кутскыны малпало, но таяз учыре коммуникациосын ни. Семьялэн арезлэн одӥгез ужпумез – нылпи вордыны но будэтыны ӟеч луонлыкъёс кылдытон. 2023-тӥ арлэн пумаз элькунын семьяослы МФЦ усьтозы, отын соос юанъёссылы валэктонъёс, мерлыко юрттэт басьтыны быгатозы. Со сяна, 2024-тӥ арын семьяослы пӧртэм ужрадъёс но вожвылъяськонъёс радъялозы. Тодэ вайытом, 2024-тӥ ар Россиын Семьялэн арез луоз шуыса косэтэз кунлэн азьмуртэз 22-тӥ шуркынмонэ кинюртӥз. Ватсалом, 2023-тӥ ар Удмуртиын Егитъёслэн аренызы ялэмын вал. Тегъёс: семья Мерлык Семьялэнарез Удмуртия  